Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Проект

З А К О Н

за изменение и допълнение на Закона за чистотата на атмосферния въздух

(Обн., ДВ, бр. 45 от 1996 г.; попр., бр. 49 от 1996 г.; изм. и доп., бр. 85 от 1997 г., бр. 27 от 2000 г., бр. 102 от 2001 г., бр. 91 от 2002 г., бр. 112 от 2003 г., бр. 95 
от 2005 г., бр. 99 и 102 от 2006 г., бр. 86 от 2007 г., бр. 36 и 52 от 2008 г. 
и бр. 6, 82 и 93 от 2009 г.)

§ 1. В чл. 17 се правят следните изменения:
1. В ал. 6:
а) в т. 3 думата „използващи” се заменя със „зависещи”;
б) точки 5 и 6 се изменят така:
„5. да налагат глоби или имуществени санкции на лицата, които внасят, изнасят, пускат на пазара и/или използват вещества, които нарушават озоновия слой, или продукти и съоръжения, които съдържат, зависят или са изработени от тези вещества, в противоречие с изискванията на Регламент (ЕО) № 1005/2009 на Европейския парламент и на Съвета относно веществата, които нарушават озоновия слой (ОВ, L 286/1 от 
31 октомври 2009 г.);
6. да налагат глоби или имуществени санкции на лицата, които внасят, изнасят, пускат на пазара и/или използват флуорирани парникови газове или продукти и съоръжения, които съдържат, зависят или са изработени от тези вещества, в противоречие с изискванията на Регламент (ЕО) № 842/2006;”
в) в т. 7 думите „документ за квалификация, издаден при условията на наредбата по ал. 1 или” се заличават.
2. В ал. 10:
а) точка 1 се изменя така:
„1. извличане на вещества, които нарушават озоновия слой, от хладилни или климатични инсталации или топлинни помпи с цел рециклиране и повторно използване на тези вещества, са длъжни да притежават документ за правоспособност, издаден при условията на наредбата по ал. 2;”
б) в т. 2 думите „документ за квалификация, издаден при условията на наредбата по ал. 1” се заменят с  „документ за правоспособност, издаден при условията на наредбата по ал. 2”;
в) точка 3 се изменя така:
„3. извличане на вещества, които нарушават озоновия слой, с цел регенериране или унищожаване, предават веществата на лица, притежаващи разрешение по чл. 37 от Закона за управление на отпадъците или комплексно разрешително в съответствие с чл. 117 от Закона за опазване на околната среда.”
3. Алинея 11 се отменя.
4. В ал. 12 се правят следните изменения и допълнения:
а) в т. 1, 2 и 3 след думите „и/или флуорирани парникови газове“, „и/или на флуорираните парникови газове” и „и/или флуорираните парникови газове” се добавя съответно „както и на продукти и/или оборудване, които съдържат, зависят или са изработени от тези вещества“;
б) в т. 4 думите „чл. 7-11 и/или 12 от Регламент (ЕО) № 2037/2000” се заменят с „чл. 15, чл. 17, чл. 20, ал. 1 и/или чл. 24, ал. 1 от Регламент (ЕО) 
№ 1005/2009” и думата „използват” се заменя със „зависят”.
5. Алинея 15 се отменя.
§ 2. В чл. 17а се правят следните изменения и допълнения:
1. Алинеи 1 и 2 се изменят така:
„(1) Документ за правоспособност на лица, които извършват дейности, свързани с проверки за течове, извличане на вещества, които нарушават озоновия слой, с цел рециклиране и повторното им използване за сервиз и поддръжка на хладилни или климатични инсталации и топлинни помпи се издава от Българската браншова камара - машиностроене, при условията на наредбата по чл. 17, ал. 2.
(2) Органът по ал. 1 създава и поддържа информационна база данни за лицата по ал. 1, получили документи за правоспособност.”

2. Създава се ал. 3:
„(3) Информационната база данни по ал. 2 е достъпна на интернет страницата на органа по ал. 1.”
§ 3. В чл. 17в, ал. 2 и 4 думите „и необходимия инструментариум съгласно изискванията на наредбата по чл. 17, ал. 2 за извършване на дейностите, за които им се издава документът за правоспособност” се заличават.
§ 4. В чл. 34и се правят следните изменения и допълнения:
1. Алинеи 1 и 2 се изменят така:
„(1) Лице, което произвежда, внася, изнася, пуска на пазара или използва вещества, които нарушават озоновия слой, и/или флуорирани парникови газове, както и продукти и съоръжения, които съдържат, зависят или са изработени от тези вещества, в нарушение на чл. 4 - 6, чл. 15, чл. 17, 
чл. 20, ал. 1 и/или чл. 24, ал. 1 от Регламент (ЕО) № 1005/2009 и/или на чл. 8 и/или чл. 9, ал. 1 от Регламент (ЕО) № 842/2006 относно някои парникови газове, се наказва с глоба от 3000 до 6000 лв., съответно с имуществена санкция в размер от 8000 до 15 000 лв.
(2) Лице, което наруши правилата за етикетиране, определени в 
чл. 2, 3 и 4 от Регламент (ЕО) 1494/2007 на Комисията от 17 декември 2007 г. за установяване в съответствие с Регламент (ЕО) № 842/2006 на Европейския парламент и на Съвета на формата на етикетите и на допълнителните изисквания за етикетиране на продукти и оборудване, съдържащи някои флуорирани парникови газове (ОВ, L 332/25) и на чл. 32 от наредбата по чл. 17, ал. 2, се наказва с глоба от 3000 до 6000 лв., съответно с имуществена санкция в размер от 8000 до 15 000 лв.”
2. Създават се нови ал. 3 и 4:
„(3) Лице, което пуска на пазара регенерирани ненапълно халогенирани хлорфлуорвъглеводороди в контейнери, които не са етикетирани в съответствие с изискванията на чл. 11, ал. 3 от Регламент (ЕО) № 1005/2009, се наказва с глоба от 3000 до 6000 лв., съответно с имуществена санкция в размер от 8000 до 15 000 лв.
(4) Лице, което експлоатира хладилни, климатични или термопомпени инсталации, съдържащи регенерирани и/или рециклирани ненапълно халогенирани хлорфлуорвъглеводороди, които не са етикетирани в съответствие с изискванията на чл. 11, ал. 6 от Регламент (ЕО) № 1005/2009, се наказва с глоба от 1000 лв., съответно с имуществена санкция в размер 
3000 лв.”
3. Досегашната ал. 3 става ал. 5 и в нея думите „събира и съхранява” се заменят с „извлича”.
4. Досегашните ал. 4 и 5 стават съответно ал. 6 и 7.
5. Досегашната ал. 6 става ал. 8 и в нея думите „документ за квалификация” се заменят с „документ за правоспособност”.
6. Досегашната ал. 7 става ал. 9 и се изменя така:
„(9) Лице, което извършва сервиз и поддръжка на хладилни, климатични или термопомпени инсталации, или системи за противопожарна защита и пожарогасители, съдържащи вещества, които нарушават озоновия слой, без документ за правоспособност, се наказва с глоба 1000 лв., съответно с имуществена санкция в размер 2000 лв.”
7. Досегашните ал. 8 и 9 стават съответно ал. 10 и 11.
8. Досегашната ал. 10 става ал. 12 и в нея думите „чл. 17 от Регламент (ЕО) № 2037/2000” се заменят с „чл. 23 от Регламент (ЕО) 
№ 1005/2009”.
9. Досегашната ал. 11 става ал. 13 и се изменя така:
„(13) Лице, което експлоатира съоръжение, попадащо в обхвата на чл. 23, ал. 2 от Регламент (ЕО) № 1005/2009 и допуска проверките за течове и/или извличането на вещества, които нарушават озоновия слой, да се извършват от лица, които не притежават документ за правоспособност, се наказва с глоба 2000 лв., съответно с имуществена санкция в размер 4000 лв.”
10. Досегашната ал. 12 става ал. 14.
11. Досегашната ал. 13 става ал. 15 и в нея думата „използват” се заменя със „зависят”.
12. Създават се ал. 16 и 17:
„(16) Лице, което доставя регенерирани ненапълно халогенирани хлорфлуорвъглеводороди и/или флуорирани парникови газове на физически и/или юридически лица без документ за правоспособност, се наказва с глоба от 3000 до 6000 лв., съответно с имуществена санкция в размер от 8000 до 
15 000 лв.
(17) Лице, което използва регенерирани и/или рециклирани ненапълно халогенирани хлорфлуорвъглеводороди за поддръжка или сервизно обслужване на съоръженията, попадащи в обхвата на Регламент (ЕО) № 1005/2009, и не води документация за източника на регенерираните и/или рециклирани ненапълно халогенирани хлорфлуорвъглеводороди, се наказва с глоба от 3000 до 6000 лв., съответно с имуществена санкция в размер от 8000 до 15 000 лв.”
§ 5. В § 1, т. 6 от Допълнителните разпоредби думите „съответните мерки за информиране и предупреждаване на населението в съответните райони” се заменят с „незабавни мерки”.

Преходни и заключителни разпоредби

§ 6. Навсякъде думите „Регламент (ЕО) № 2037/2000 на Европейския парламент и на Съвета от 29 юни 2000 г. относно вещества, които нарушават озоновия слой” се заменят с „Регламент (ЕО) № 1005/2009 на Европейския парламент и на Съвета от 16 септември 2009 г. относно вещества, които нарушават озоновия слой”.
§ 7. Навсякъде думите „Регламент (ЕО) № 2037/2000” се заменят с  „Регламент (ЕО) № 1005/2009”.
§ 8. Навсякъде думите „проверките за херметичност” се заменят с „проверките за течове” и думите „проверки за херметичност” се заменят с „проверки за течове”.
§ 9. Издадените документи за квалификация по чл. 4г от Наредбата за осъществяване на контрол и управление на веществата, които нарушават озоновия слой (обн., ДВ, бр. 3 от 2000 г.; изм. и доп., бр. 3 от 2009 г.) важат за срока, за който са издадени. 
§ 10. Законът влиза в сила един месец след обнародването му в „Държавен вестник”.

Законът е приет от 41-ото Народно събрание на ……………..…... 2010 г. и е подпечатан с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

(Цецка Цачева)

М  О  Т  И  В  И

към проекта на Закон за изменение и допълнение на Закона за чистотата на атмосферния въздух

Проектът на Закон за изменение и допълнение на Закона за чистотата на атмосферния въздух има следните основни цели:
1. Въвеждане изискванията на Регламент (ЕО) № 1005/2009 на Европейския парламент и на Съвета от 16 септември 2009 г. относно вещества, които нарушават озоновия слой (ВНОС), отменящ Регламент (ЕО) № 2037/2000 на Европейския парламент и на Съвета от 29 юни 2000 г. относно вещества, които нарушават озоновия слой. 
2. Разширяване обхвата на съществуващия контрол по отношение и на продукти и оборудване, които зависят от ВНОС, за да се избегнат заобикалянията на разпоредбите на Регламент (ЕО) № 1005/2009. 
3. Прецизиране на някои от разпоредбите, свързани с извършването на дейности с ВНОС и продукти и оборудване, съдържащи или зависещи от тези вещества, с цел подобряване на техния контрол. 
4. Постепенно прекратяване употребата на ВНОС, осигуряване използването единствено на регенерирани или рециклирани ненапълно халогенирани хлорфлуорвъглеводороди (HCFC) и намаляване на емисиите на ВНОС в атмосферния въздух.
5. Въвеждане на принудителни административни мерки с цел осигуряване прилагането на разпоредбите на Регламент (ЕО) № 1005/2009.
6. Актуализиране на глобите и имуществените санкции при прилагане на законовите разпоредби. 
Очакваните резултати от прилагането на законопроекта са:
1. Подобряване на съществуващия контрол по отношение на ВНОС, за да се избегнат заобикалянията на разпоредбите на Регламент (ЕО) 
№ 1005/2009.
2. Намаляване потреблението на ВНОС в резултат на влязлата в сила от 1 януари 2010 г. забрана за използване на свежи HCFC и използването единствено на регенерирани и рециклирани HCFC, в резултат на което се намаляват и емисиите на ВНОС в атмосферния въздух.
3. Увеличаване на приходите от глоби и санкции.

МИНИСТЪР-ПРЕДСЕДАТЕЛ:

							(Бойко Борисов)